**Szolnoki Vasúti Almárium**

Cím: 5000 Szolnok, Jubileum tér 1-3. (vasútállomás)

Telefon: 06 1 512-1101

E-mail: [muzeumokejszakaja@mavcsoport.hu](mailto:muzeumokejszakaja@mavcsoport.hu)

Honlap: [www.mavcsoport.hu](http://www.mavcsoport.hu)

**Látogatási idő: 2019. június 22. 18.00 – június 23. 01.00**

**Kezdési időpontok: 18.00 és 24.00 között óránként (látogatók bármikor bekapcsolódhatnak a programba)**

**Maximális létszám: 10 fő/turnus**

A szolnoki vasútállomáson a magyar vasút születésének 170. évfordulója alkalmából 2016-ban nyílt meg Kondor Balázs magángyűjtő kiállítása, a *Szolnoki Vasúti Almárium*, amely Magyarország egyetlen folyamatosan, a nap 24 órájában megtekinthető vasúttörténeti tárlata. Emellett a vasútállomás emeletén, a korábbi Utasellátó éttermében állandó vasúttörténeti szakkiállítás várja a látogatókat *Szolnok és a vasút kapcsolatának mementói* címmel. Itt tekinthető meg a Vasúti Almárium gyűjteményéből az 1950-es, ’60-as és ’90-es évek forgalmi irodai miliője, az 1970-és és ’80-as évek állomásfőnöki irodája, az Utasellátó étterem vezetői irodája a ’70-es évek enteriőrjével, továbbá az egyedi, szocreál iparművészeti faldísszel ékesített VIP-étterem, eredeti bútorzattal 1975-ből.

**Programok:**

* 18.00–24.00 Komplex tárlatvezetés (minden egész órakor induló csoporttal)
* 18.00–24.00 Retró zene az Utasellátó bisztróban
* 18.00–23.00 Vasúti utazási „okmányok” készítése